166 



Mosens Karakterplanter eller Kjærnevegetation , da menes 

 de her nævnte Planter og kun disse. 



Kun een „Undtagelse" kan jeg anføre, idet der nemlig 

 ude Vest for den sydligste af de to smaa Vandsamlinger 

 eller Søer. hvad man vil kalde dem, der ligge i Nærheden 

 af Tofte Bakker, findes et Bed, saa vidt jeg mindes kun 

 nogle faa Kvadratalen stort, af Narthecium ossifragum. Den 

 har for saa vidt intet med den øvrige Vegetation at gjøre, 

 som den staaer fuldstændig isoleret mellem sine Omgivelser, 

 og dens Optræden her er saa meget mere paafaldende, som 

 den ellers kun er angiven fra nogle faa Steder i det østlige 

 Jylland. Er den en Levning eller er den forholdsvis ny i 

 Mosen? I sidste Tilfælde maa den sikkert være ført hid 

 langvejs fra, og disse Frø have da været heldigere end den 

 utvivlsomt betydelige Mængde af Frø af forskjellige Planter, 

 der af Vinden eller paa anden Maade maa være ført ind 

 paa Mosen; de ere alle gaaede til Grunde — med Und- 

 tagelse af de faa ovennævnte — som Frø eller som unge 

 Spirer. For at den skulde være gammel i Gaarde taler dens 

 Optræden paa lignende Lokaliteter; den skal saaledes være 

 meget almindelig i Emsmosern e. De faa Individers samlede 

 Optræden i en sluttet Gruppe taler maaske ogsaa for at op- 

 fatte den som en Levning. 



Efter denne Digression vil jeg føre Læseren tilbage til 

 Udgangspunktet og derfra videre paa og omkring Mosen. 

 Først maa det dog bemærkes, at der til den ovennævnte af 

 faa Planter bestaaende Kjærnevegetation maa føjes forskjel- 

 lige Mosser 1 ), der ville finde Omtale efterhaanden , samt en 

 næsten over hele Mosen spredt lille Paddehat, Omphalia 

 umbellifera (L.) 2 ). Af Bregner fandt jeg derimod ingen. 



Lille Vildmose er som tidligere bemærket mod S. be- 

 grænset af en snorlige i 0. og V. gaaende Vej. Fortsætter 



1 ) For Bestemmelsen af disse har jeg Bryologen Chr. Jensen at takke. 



2 ) Bestemt af Sev. Petersen. 



